
ΑΠΟΦΑΣΕΙΣ 

Αριθμ. 7760/17/ΓΠ (1) 

Κατάργηση της Νεογνολογικής Κλινικής και 
Ίδρυση Μονάδας Αυξημένης Φροντίδας (ΜΑΦ) 
Παίδων και Μονάδας Εντατικής Νοσηλείας Νεο¬ 
γνών (ΜΕΝΝ) στην Παιδιατρική Κλινική τουΤμή- 
ματος Ιατρικής της Σχολής Επιστημών Υγείας του 
Πανεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 96 του ν. 4310/2014 (ΦΕΚ 258/ 
Α78-12-2014), όπως αυτό αντικαταστάθηκε από το 
άρθρο 60 του ν. 4386/2016 (ΦΕΚ 83/11 -5-2016, Α'), με 
το οποίο «Μέχρι την έκδοση των οργανισμών τους τα 
ανώτατα εκπαιδευτικά ιδρύματα δύνανται να ιδρύουν 
Εργαστήρια, Κλινικές Μουσεία και λοιπές μονάδες με 
πράξη του Πρύτανη ή του Προέδρου κατά περίπτωση, 
μετά από απόφαση της Συγκλήτου ή της Συνέλευσης 
εκάστου ιδρύματος η οποία δημοσιεύεται στην Εφη¬ 
μερίδα της Κυβερνήσεως, με την προϋπόθεση ότι θα 


λειτουργούν αποκλειστικά με ίδιους πόρους και δεν θα 
βαρύνουν τον τακτικό προϋπολογισμό ή την κρατική 
επιχορήγηση του ιδρύματος». 

2. Την π.δ. 428/2-10-1993 (ΦΕΚ 181/6-10-1993, τ.Α'), 
με το οποίο ιδρύθηκαν: α) Νεογνολογική Κλινική και 
β) Παιδιατρική Κλινική στο Τμήμα Ιατρικής της Σχολής 
Επιστημών Υγείας του Πανεπιστημίου Θεσσαλίας. 

3. Την αρ. Α1 α/8729/97 (ΦΕΚ 332/Β/1998) υπουργική 
απόφαση, με την οποία η Παιδιατρική Κλινική εγκα¬ 
ταστάθηκε στο Πανεπιστημιακό Γενικό Νοσοκομείο 
Λάρισας. 

4. Την αρ. Υ4α/33645/05/14-06-2005 (ΦΕΚ 846/ 
22-06-2005/τ.Β') υπουργική απόφαση, με την οποία η 
Νεογνολογική Κλινική εγκαταστάθηκε στο Πανεπιστη¬ 
μιακό Γενικό Νοσοκομείο Λάρισας. 

5. Τις αποφάσεις του Τμήματος Ιατρικής (Συνέλευ¬ 
ση Τμήματος αριθμ. 13/20-07-2016) και της Συγκλή¬ 
του του Πανεπιστημίου Θεσσαλίας (Συνεδρίαση 183/ 
26-05-2017). 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του Ιδρύματος, αποφασίζουμε: 

Α) Καταργείται η Νεογνολογική Κλινική του Τμήματος 
Ιατρικής του Πανεπιστημίου Θεσσαλίας, η οποία ιδρύ¬ 
θηκε με το π.δ. 428/2-10-1993 (ΦΕΚ 181/6-10-1993, τ.Α') 
και εγκαταστάθηκε στο Πανεπιστημιακό Γενικό Νοσοκο¬ 
μείο Λάρισας με την αρ. Υ4α/33645/05/14-06-2005 (ΦΕΚ 
846/22-06-2005/τ.Β') υπουργική απόφαση. 

Β) Ιδρύονται στην Παιδιατρική Κλινική του Τμήματος 
Ιατρικής του Πανεπιστημίου Θεσσαλίας Μονάδα Αυξη¬ 
μένης Φροντίδας (ΜΑΦ) Παίδων και Μονάδα Εντατικής 
Νοσηλείας Νεογνών (ΜΕΝΝ). 

Άρθρο 1 
Ίδρυση 

Η Παιδιατρική Κλινική τουΤμήματος Ιατρικής της Σχο¬ 
λής Επιστημών Υγείας του Πανεπιστημίου Θεσσαλίας, 
εξυπηρετεί εκπαιδευτικές, ερευνητικές και νοσηλευτικές 
ανάγκες στο γνωστικό αντικείμενο της Παιδιατρικής. 

Στην Παιδιατρική Κλινική ιδρύονται οι Ειδικές Μονάδες: 

1. Μονάδα Αυξημένης Φροντίδας (ΜΑΦ) Παίδων για 
την περίθαλψη και νοσηλεία παιδιών ηλικίας από 15 ημε¬ 
ρών έως 16 ετών που χρήζουν αυξημένης ιατρικής και 
νοσηλευτικής φροντίδας. 

2. Μονάδα Εντατικής Νοσηλείας Νεογνών (ΜΕΝΝ) 
για την νοσηλεία νεογνών προώρων και πασχόντων τε- 
λειόμηνων, που γεννιούνται στο νοσοκομείο που είναι 
εγκατεστημένη η Κλινική ή διακομίζονται μέσω ΕΚΑΒ, 
ηλικίας μέχρι 30 ημερών. Στην Μονάδα αυτή θα λειτουρ¬ 
γεί τακτικό Ιατρείο Διαχρονικής Παρακολούθησης των 
Νοσηλευθέντων Νεογνών Υψηλού Κινδύνου. 

Οι εν λόγω Μονάδες δεν είναι αυτόνομες και λειτουρ¬ 
γούν στο πλαίσιο της Παιδιατρικής Κλινικής. 

Άρθρο 2 
Σκοπός 

Η ίδρυση της Μονάδας Αυξημένης Φροντίδας (ΜΑΦ) 
Παίδων και της Μονάδας Εντατικής Νοσηλείας Νεογνών 
(ΜΕΝΝ) στο πλαίσιο της Παιδιατρικής Κλινικής έχει ως 
σκοπό: 

α) Την εξυπηρέτηση των διαφόρων κοινωνικών ανα¬ 
γκών, όταν και όποτε ζητείται συγκεκριμένη συνδρομή 
που ανήκει στα θέματα με τα οποία ασχολούνται οι συ¬ 
γκεκριμένες Μονάδες. 

β)Την ειδίκευση ιατρών, νοσηλευτών καθώς και άλλων 
λειτουργών των κλάδων υγείας και τη συνεχή εκπαίδευ¬ 
ση και επιμόρφωση αυτών. 

γ) Την κάλυψη των διδακτικών και ερευνητικών ανα¬ 
γκών της Ιατρικής Σχολής, σε προπτυχιακό και μεταπτυ¬ 
χιακό επίπεδο, σε θέματα που εμπίπτουν στα αντικείμενα 
δραστηριότητας των Μονάδων αυτών. 

γ) Την παροχή περίθαλψης και νοσηλείας πρόωρων 
και τελειόμηνων νεογνών ηλικίας μέχρι 30 ημερών πα¬ 
ρέχοντας σε αυτά κάθε διαγνωστική και θεραπευτική 
βοήθεια κατά τη διάρκεια της ωρίμανσήςτους, όπως και 
τη διάγνωση, τη συντηρητική θεραπεία, την πρόληψη 
και την αποκατάσταση των παθήσεών τους. 

δ) Την παροχή περίθαλψης και νοσηλείας παιδιών 
μεγαλύτερα των 15 ημερών και έως την ηλικία των 16 
ετών που χρήζουν αυξημένης ιατρικής και νοσηλευτι¬ 
κής φροντίδας. Η περίθαλψη συνιστάται στην κλινική 
διάγνωση, παρακλινική και εργαστηριακή διερεύνηση 
καθώς και στη χορήγηση της κατάλληλης για κάθε νόσο 
θεραπευτικής αγωγής. 

ε)Την εκτέλεση κλινικών, πειραματικών και ερευνητι¬ 
κών προγραμμάτων με σκοπό τη μελέτη των περιγεννη- 
τικών προβλημάτων και την αναζήτηση νέων τεχνικών 
και θεραπευτικών μεθόδων, καθώς και την αποτύπωση 
ιατροκοινωνικών προβλημάτων στη χώρα μας. 

στ) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ερευνητικά ιδρύματα της ημε¬ 
δαπής ή της αλλοδαπής. 

ζ) Τη συνεργασία με ευρωπαϊκούς και διεθνείς οργανι¬ 
σμούς για την πραγματοποίηση ερευνών, εκπαιδευτικών 
προγραμμάτων και γενικών δραστηριοτήτων συναφών 
με τα επιστημονικά αντικείμενα των Μονάδων. 

η) Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του ιατρικού και 
λοιπού προσωπικού της κλινικής, των υπολοίπων κλι¬ 
νικών του νοσοκομείου αλλά και άλλων νοσηλευτικών 
ιδρυμάτων. 


θ) Τη δημιουργία και συνεχή ενημέρωση αρχείου 
ασθενών και την καταγραφή όλων των στοιχείων για 
τη συστηματική μελέτη και προαγωγή της βασικής, 
εφαρμοσμένης και κλινικής έρευνας στα γνωστικά της 
αντικείμενα είτε αυτοτελώς ή σε συνεργασία με ομοει- 
δείς μονάδες, Πανεπιστημιακά Ιδρύματα και ερευνητικά 
ινστιτούτα της ημεδαπής ή της αλλοδαπής. 

2. Το έργο των Ειδικών Μονάδων της Παιδιατρικής 
Κλινικής διακρίνεται σε εκπαιδευτικό, ερευνητικό και 
κλινικό. 

•Το εκπαιδευτικό έργο περιλαμβάνει: 
α) Την εκπαίδευση των φοιτητών της Ιατρικής Σχολής 
που επιτελείται από το διδακτικό και ερευνητικό προ¬ 
σωπικό και είναι θεωρητική και πρακτική, σύμφωνα με 
το πρόγραμμα σπουδών. 

β) Τ ην εκπαίδευση ειδικευόμενων ιατρών για την από¬ 
κτηση της ειδικότητας της Παιδιατρικής ή την εξειδί- 
κευση σε ειδικά αντικείμενα αυτής. Η εκπαίδευση στην 
παιδιατρική και η εξειδίκευση σε ειδικά αντικείμενα αυ¬ 
τής, διακρίνεται σε πρακτική και θεωρητική. Η πρακτι¬ 
κή αποσκοπεί στην απόκτηση πείρας στη διαγνωστική 
προσέγγιση, καθώς και στη θεραπευτική αγωγή. Η θεω¬ 
ρητική εκπαίδευση περιλαμβάνει κλινικά και θεωρητικά 
μαθήματα, διαλέξεις από τα μέλη Δ.Ε.Π. και προσκεκλη¬ 
μένους ομιλητές, συζητήσεις ενδιαφερουσών περιπτώ¬ 
σεων, κλινικοπαθολογικές συζητήσεις, βιβλιογραφική 
ενημέρωση, διδακτικές επισκέψεις από το διευθυντή της 
κλινικής και τα μέλη Δ.Ε.Π. και εκπαιδευτικά συνέδρια, 
στρογγυλές τράπεζες και σεμινάρια. 

γ) Την εκπαίδευση ιατρών ή άλλων επιστημόνων στα 
πλαίσια της εκπόνησης διδακτορικών διατριβών ή άλ¬ 
λων επιστημονικών εργασιών, μετά από απόφαση της 
Ιατρικής Σχολής. 

δ) Την εκπαίδευση ειδικευομένων ιατρών, παιδιάτρων 
και ιατρών άλλων ειδικοτήτων στα πλαίσια της συνεχι¬ 
ζόμενης ιατρικής εκπαίδευσης. 

ε) Τ ην εκπαίδευση του νοσηλευτικού προσωπικού του 
Νοσοκομείου και άλλων Νοσοκομείων και των φοιτητών 
νοσηλευτικών τμημάτων Α.Ε.Ι. και Α.Τ.Ε.Ι. σε συνεργασία 
με το νοσηλευτικό προσωπικό της κλινικής και τις αντί¬ 
στοιχες νοσηλευτικές Σχολές. 

•Το ερευνητικό έργο περιλαμβάνει την εκτέλεση και 
δημοσίευση κλινικών και πειραματικών μελετών από 
τα μέλη Δ.Ε.Π. της οικείας κλινικής αυτοτελώς ή σε συ¬ 
νεργασία με άλλα μέλη Δ.Ε.Π. ή ερευνητές καθώς και 
πρωτότυπων διδακτορικών διατριβών. Αποτελεί πρω¬ 
ταρχικό μέλημα της κλινικής, γίνεται με την επίβλεψη 
του Διευθυντή και με σκοπό την αποτελεσματικότερη 
αντιμετώπιση των διάφορων νόσων της Παιδιατρικής και 
των γνωστικών αντικειμένων της και με τελικό στόχο τη 
βελτίωση της παρεχόμενης περίθαλψης στους ασθενείς. 

•Το κλινικό έργο περιλαμβάνει την κλινική διάγνωση, 
την παρακλινική διερεύνηση, τη θεραπευτική αντιμε¬ 
τώπιση και τη συνολική φροντίδα των ασθενών που 
νοσηλεύονται στις Ειδικές Μονάδες της Παιδιατρικής. 
Τα μέλη Δ.Ε.Π. και οι λοιποί ιατροί της κλινικής, συνο- 
δευόμενοι από τους ειδικευόμενους ιατρούς και ομάδα 
φοιτητών επισκέπτονται τους ασθενείς για ενημέρωση, 

συμπλήρωση, αλλαγή ή διακοπή νοσηλείας, ή παραγ¬ 
γελία για εργαστηριακές και λοιπές εξετάσεις. Στις επι¬ 
σκέψεις αυτές, στις οποίες παρίσταται και ο Διευθυντής, 
συζητούνται διαγνωστικά και θεραπευτικά προβλήματα 
ενδιαφερουσών περιπτώσεων. 

Άρθρο 3 

Προσωπικό 

Η Μονάδα Αυξημένης Φροντίδας (ΜΑΦ) Παίδων στε¬ 
λεχώνεται από το ιατρικό και λοιπό προσωπικό της Παι¬ 
διατρικής Κλινικής του Πανεπιστημίου Θεσσαλίας και 
στο Νοσοκομείο όπου λειτουργεί. Η Μονάδα Εντατικής 
Νοσηλείας Νεογνών (ΜΕΝΝ) στελεχώνεται από το ιατρι¬ 
κό και λοιπό προσωπικό της Νεογνολογικής Κλινικής του 
Πανεπιστημίου Θεσσαλίας και στο Νοσοκομείο όπου 
λειτουργεί. 

Το ιατρικό προσωπικό αποτελείται από μέλη του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Ιατρικής, που η επιστημονική τους ενασχόληση εμπίπτει 
στα διδακτικά, ερευνητικά και κλινικά ενδιαφέροντα της 
Παιδιατρικής Κλινικής. Το προσωπικό αυτό συμπληρώ¬ 
νεται με ειδικευόμενους και ειδικευμένους ιατρούς του 
Ε.Σ.Υ. που τοποθετούνται σύμφωνα με τις ισχύουσες δι- 
ατάξεις.Το λοιπό προσωπικό περιλαμβάνει μέλη Ειδικού 
Τεχνικού Εργαστηριακού Προσωπικού (Ε.Τ.Ε.Π.) και μέλη 
του νοσηλευτικού προσωπικού, του οποίου το έργο κα¬ 
θορίζεται σύμφωνα με τις εκάστοτε ανάγκες της οικείας 
κλινικής. Η τοποθέτηση στην κλινική των μελών του Δι¬ 
δακτικού Ερευνητικού Προσωπικού και των μελών του 
Ειδικού Τεχνικού Εργαστηριακού Προσωπικού γίνεται 
με τη διαδικασία των διατάξεων της πανεπιστημιακής 
νομοθεσίας, ενώ των υπόλοιπων μελών σύμφωνα με τις 
ισχύουσες διατάξεις. 

Άρθρο 4 

Διοίκηση - Αρμοδιότητες 

1. Η Μονάδα Αυξημένης Φροντίδας (ΜΑΦ) Παίδων 
όπως και η Μονάδα Εντατικής Νοσηλείας Νεογνών 
(ΜΕΝΝ) αποτελούν Ειδικές Μονάδες της Παιδιατρικής 
Κλινικής και διευθύνονται από το Διευθυντή της Παιδια¬ 
τρικής Κλινικής του Πανεπιστημίου Θεσσαλίας, ο οποίος 
είναι μέλος του Διδακτικού ερευνητικού Προσωπικού 
(Δ.Ε.Π.) του Τμήματος Ιατρικής της Σχολής Επιστημών 
Υγείας του Πανεπιστημίου Θεσσαλίας και διαθέτει διοι¬ 
κητικά και οργανωτικά προσόντα, καθώς και ουσιαστικές 
γνώσεις στο γνωστικό τομέα της Παιδιατρικής. 

2.0 Διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982, όπως τροποποιήθηκε με 
τις διατάξεις του άρθρου 13 παρ. 22γ. του ν. 3149/2003, 
μεταξύ των οποίων περιλαμβάνονται η ευθύνη της 
εύρυθμης λειτουργίας των Μονάδων, ο συντονισμός 
του διδακτικού (προπτυχιακού - μεταπτυχιακού) και 
ερευνητικού έργου των Μονάδων, ο καθορισμός και η 
εφαρμογή της γενικής πολιτικής και της υλοποίησης των 
στόχων τους, ο ορισμός των υπευθύνων για τα αναλώσι¬ 
μα υλικά και τον κινητό εξοπλισμό και η υπογραφή κάθε 
εγγράφου, λογοδοτεί δε στη Γενική Συνέλευση και στον 
Πρόεδρο του Τμήματος. 


Ο Διευθυντής δύναται να ορίζει υπεύθυνους για τις 
Ειδικές Μονάδες και τα κριτήρια επιλογής τους αφορούν 
την επιστημονική γνώση, τη μετεκπαίδευση, τη μακρό¬ 
χρονη εμπειρία και τη δραστηριότητα τους στο αντι¬ 
κείμενο με το οποίο ασχολείται η κάθε Μονάδα. Οι επι¬ 
στημονικοί υπεύθυνοι μεριμνούν για την απρόσκοπτη 
λειτουργία των μονάδων, στα πλαίσια των αποφάσεων 
του Διευθυντή και των οδηγιών των οργάνων διοίκη¬ 
σης του νοσοκομείου, στο οποίο λειτουργεί η Κλινική. 
Ο Διευθυντής μπορεί να καλεί τους υπευθύνους των 
μονάδων όταν συζητούνται θέματα της Μονάδας τους 
και να αναθέτει συγκεκριμένες αρμοδιότητες σε αυτούς. 

Άρθρο 5 

Εγκατάσταση - Λειτουργία 

1. Η Παιδιατρική Κλινική είναι εγκατεστημένη και λει¬ 
τουργεί στον Β' Παθολογικό Τομέα του Πανεπιστημια¬ 
κού Γενικού Νοσοκομείου ΛΑΡΙΣΑΣ της οικείας υγειο¬ 
νομικής περιφέρειας, σύμφωνα με τις διατάξεις της με 
αριθμ. Υ4α/12937/00/ΠΠ/02 (Β'351) κοινής υπουργικής 
απόφασης. Στο χώρο όπου είναι εγκαταστημένη η κλι¬ 
νική υπάρχει πινακίδα με τον τίτλο της κλινικής και το 
ονοματεπώνυμο του Διευθυντή. 

2. Η Μονάδα Αυξημένης Φροντίδας Παίδων εγκαθί¬ 
σταται στην Α' πτέρυγα της Παιδιατρικής Κλινικής, σε 
ειδικά διαμορφωμένο χώρο δυναμικότητας 3 κλινών. Η 
Μονάδα Εντατικής Νοσηλείας Νεογνών (ΜΕΝΝ) εγκαθί¬ 
σταται στο χώρο που είχε μέχρι τώρα και λειτουργούσε 
η Νεογνολογική Κλινική του Πανεπιστημίου Θεσσαλίας, 
δυναμικότητας έως 45 κλινών. 

3. Ο Διευθυντής της Κλινικής έχει την ευθύνη για την 
εν γένει λειτουργία των Μονάδων και τη χρησιμοποίηση 
οργάνων και υλικών. Ενημερώνεται και εγκρίνει τη διε¬ 
νέργεια κάθε ερευνητικής πειραματικής εργασίας πριν 
από τη διεξαγωγή της και καθορίζει την προτεραιότητα 
χρήσης οργάνων και χώρων όταν δεν υπάρχει ήδη σχε¬ 
τική απόφαση. 

4. Επιτρέπεται η χρησιμοποίηση ειδικών οργάνων στο 
προσωπικό των Μονάδων ή σε ερευνητές που έχουν 
ειδική επί των οργάνων αυτών εκπαίδευση. Κινητά όρ¬ 
γανα και σκεύη, τα οποία παραδίδονται για τη διεξαγω¬ 
γή ερευνητικής πειραματικής εργασίας, επιστρέφονται 
μετά τη χρησιμοποίηση τους στην κατάσταση που έχουν 
παραδοθεί. 

5. Με εισήγηση του Διευθυντή στα αρμόδια όργανα 
της Σχολής είναι δυνατή η πρόσληψη διακεκριμένων 
επιστημόνων σε τομείς σχετικούς με τις διδακτικές, ερευ¬ 
νητικές και νοσηλευτικές δραστηριότητες των Μονάδων. 

Άρθρο 6 

Έσοδα 

Τα έσοδα των Μονάδων προέρχονται από: 

α) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογαρια¬ 
σμό τρίτων, 

β) Τη διάθεση ερευνητικών ή εν γένει επιστημονικών 
προϊόντων, 

γ) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα, 

δ) Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο για τους σκοπούς των 
Μονάδων. 

Άρθρο 7 

Τηρούμενα βιβλία 

1. Για τις ανάγκες των Μονάδων τηρούνται τα ακόλου¬ 
θα βιβλία και στοιχεία (σε ψηφιακή ή/και έντυπη μορφή): 

• Βιβλίο εξοπλισμού και αναλώσιμων. 

• Πρωτόκολλο εισερχόμενης - εξερχόμενης αλληλο¬ 
γραφίας/εγγράφων, 

• βιβλίο περιουσιακών στοιχείων, 

• φάκελος οικονομικών στοιχείων κάθε έτους, 

• αρχείο ερευνητικών προγραμμάτων. 

• Κατάλογος επιστημονικών βιβλίων και περιοδικών. 

• Βιβλίο μεταβολών προσωπικού. 

• Βιβλίο επιστημονικής δραστηριότητας. 

2. Με απόφαση του διευθυντή μπορεί ακόμη να τη¬ 
ρείται και κάθε άλλο βιβλίο ή στοιχείο το οποίο κρίνεται 
απαραίτητο ή προβλέπεται από ειδικές διατάξεις. 

Άρθρο 8 

Τίτλος 

Οι τίτλοι των Μονάδων είναι: «ΜΟΝΑΔΑ ΑΥΞΗΜΕΝ ΗΣ 
ΦΡΟΝΤΙΔΑΣ ΠΑΙΔΩΝ ΠΑΙΔΙΑΤΡΙΚΗΣ ΚΛΙΝΙΚΗΣ,ΤΜΗΜΑ¬ 
ΤΟΣ ΙΑΤΡΙΚΗΣ, ΣΧΟΛΗΣ ΕΠΙΣΤΗΜΩΝ ΥΓΕΙΑΣ, ΠΑΝΕΠΙΣ¬ 
ΤΗΜΙΟΥ ΘΕΣΣΑΛΙΑΣ» και «ΜΟΝΑΔΑ ΕΝΤΑΤΙΚΗΣ ΝΟ¬ 
ΣΗΛΕΙΑΣ ΝΕΟΓΝΩΝ (ΜΕΝΝ) ΠΑΙΔΙΑΤΡΙΚΗΣ ΚΛΙΝΙΚΗΣ, 
ΤΜΗΜΑΤΟΣ ΙΑΤΡΙΚΗΣ, ΣΧΟΛΗΣ ΕΠΙΣΤΗΜΩΝ ΥΓΕΙΑΣ, 
ΠΑΝΕΠΙΣΤΗΜΙΟΥ ΘΕΣΣΑΛΙΑΣ, οι οποίοι θα αναγράφο¬ 
νται σε κάθε έντυπο των Μονάδων. Αυτοί οι τίτλοι θα 
αναγράφονται στους χώρους του Νοσοκομείου όπου 
είναι εγκατεστημένες και δραστηριοποιούνται οι παρα¬ 
πάνω Μονάδες. 

Άρθρο 9 

Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. Με την δημοσίευση 
της παρούσας απόφασης κάθε άλλη σχετική απόφαση 
καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 30 Μάί'ου 2017 

Ο Πρύτανης 

ΓΕΩΡΓΙΟΣ ΠΕΤΡΑΚΟΣ 


Αριθμ. 7762/17/ΓΠ (2) 

Ίδρυση Κλινικής Επείγουσας Ιατρικής στοΤμήμα 
Ιατρικής της Σχολής Επιστημών Υγείας του Πανε¬ 
πιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 
Έχοντας υπόψη: 

1 .Τις διατάξεις του άρθρου 96 του ν. 4310/2014 (ΦΕΚ 258/ 
Α78-12-2014), όπως αυτό αντικαταστάθηκε από το 


άρθρο 60 του ν. 4386/2016 (ΦΕΚ 83/11 -5-2016, Α'), με 
το οποίο «Μέχρι την έκδοση των οργανισμών τους τα 
ανώτατα εκπαιδευτικά ιδρύματα δύνανται να ιδρύουν 
Εργαστήρια, Κλινικές Μουσεία και λοιπές μονάδες με 
πράξη του Πρύτανη ή του Προέδρου κατά περίπτωση, 
μετά από απόφαση της Συγκλήτου ή της Συνέλευσης 
εκάστου ιδρύματος η οποία δημοσιεύεται στην Εφη¬ 
μερίδα της Κυβερνήσεως, με την προϋπόθεση ότι θα 
λειτουργούν αποκλειστικά με ίδιους πόρους και δεν θα 
βαρύνουν τον τακτικό προϋπολογισμό ή την κρατική 
επιχορήγηση του ιδρύματος». 

2. Τις αποφάσεις της Συνέλευσης του Τμήματος Ιατρι¬ 
κής (αριθμ. 4η/15.02.2017) και της Συγκλήτου του Πα¬ 
νεπιστημίου Θεσσαλίας (Συνεδρίαση 183/26-05-2017). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος αποφασίζουμε: 

Άρθρο 1 
Ίδρυση 

Ιδρύεται Κλινική του Τμήματος Ιατρικής του Πανεπι¬ 
στημίου Θεσσαλίας, με την επωνυμία «Κλινική Επείγου¬ 
σας Ιατρικής». 

Άρθρο 2 
Αποστολή 

ΣτοΤμήμα Ιατρικήςτου Πανεπιστημίου Θεσσαλίας λει¬ 
τουργεί Κλινική Επείγουσας Ιατρικής η οποία καλύπτει τις 
διδακτικές, ερευνητικές και κλινικές ανάγκες στο γνωστι¬ 
κό αντικείμενο. Η Κλινική έχει ως αντικείμενο δραστη¬ 
ριότητας την εκπαίδευση φοιτητών και εξειδικευμένων 
ιατρών καθώς και την παροχή τριτοβάθμιων υπηρεσιών 
υγείας στην Περιφέρεια Θεσσαλίας. 

Η Κλινική έχει ως αποστολή: 

α) Την κάλυψη, σε προπτυχιακό και μεταπτυχιακό 
επίπεδο, των διδακτικών και ερευνητικών αναγκών του 
Τμήματος Ιατρικής, καθώς και άλλων τμημάτων του Πα¬ 
νεπιστημίου Θεσσαλίας, σε θέματα που εμπίπτουν στα 
αντικείμενα δραστηριότητας της Επείγουσας Ιατρικής. 

β) Την εξυπηρέτηση των διαφόρων κοινωνικών ανα¬ 
γκών, όταν και όποτε ζητείται συγκεκριμένη συνδρομή 
που ανήκει στα θέματα με τα οποία ασχολείται η Επεί¬ 
γουσα Ιατρική. 

γ) Την ειδίκευση ιατρών, νοσηλευτών καθώς και άλλων 
λειτουργών των κλάδων υγείας και τη συνεχή εκπαίδευ¬ 
ση και επιμόρφωση αυτών. 

δ) Την εκτέλεση κλινικών, πειραματικών και ερευνη¬ 
τικών προγραμμάτων με σκοπό την αναζήτηση νέων 
τεχνικών και θεραπευτικών μεθόδων. 

ε) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ερευνητικά ιδρύματα της 
ημεδαπής ή της αλλοδαπής, καθώς και με τα όργανα 
της Πολιτείας και της Ευρωπαϊκής Ένωσης που εποπτεύ¬ 
ουν τις σχετικές με τις μεταμοσχεύσεις δραστηριότητες, 
σύμφωνα με τις κείμενες διατάξεις. 

στ) Την οργάνωση σεμιναρίων, συμποσίων, συνεδρίων, 
διαλέξεων και την πραγματοποίηση εκδόσεων. 

ζ) Την προσέλκυση χρηματοδότησης ερευνητικών 
πρωτοκόλλων από εθνικούς και ευρωπαϊκούς πόρους 
που έχουν σχέση με την παροχή υπηρεσιών και την εκ¬ 
παίδευση στον τομέα της Επείγουσας Ιατρικής. 

η) Την παροχή υπηρεσιών κατά τα προβλεπόμενα στο 
π.δ. 159/1984 (Α'53). 

Άρθρο 3 

Προσωπικό 

Η Κλινική Επείγουσας Ιατρικής στελεχώνεται από ια¬ 
τρικό και λοιπό προσωπικό που υπηρετεί στο Τμήμα 
Ιατρικής και στο Πανεπιστημιακό Νοσοκομείο όπου 
εγκαθίσταται και λειτουργεί. Το ιατρικό προσωπικό της 
Κλινικής απαρτίζεται από μέλη Διδακτικού Ερευνητικού 
Προσωπικού (ΔΕΠ) του Τμήματος Ιατρικής, των οποίων 
το γνωστικό αντικείμενο και η επιστημονική ενασχόληση 
σχετίζεται με την αποστολή και τα γνωστικά αντικείμενα 
που καλύπτει η Κλινική όπως αυτά περιγράφονται στο 
άρθρο 1 της παρούσας Πρυτανικής Πράξης καθώς και 
από ειδικευμένους ιατρούς του νοσοκομείου. Το λοιπό 
προσωπικό περιλαμβάνει μέλη του Ειδικού Τεχνικού Ερ¬ 
γαστηριακού Προσωπικού (Ε.Τ.Ε.Π), μέλη του Ειδικού 
Εκπαιδευτικού Προσωπικού (Ε.Ε.Π.), μέλη του Εργαστη¬ 
ριακού Διδακτικού Προσωπικού (Ε.ΔΙ.Π), νοσηλευτές και 
μέλη του λοιπού παραϊατρικού καθώς και διοικητικού 
προσωπικού, του οποίου το έργο καθορίζεται σύμφωνα 
με τις εκάστοτε ανάγκες της κλινικής. Η τοποθέτηση στην 
οικεία κλινική των μελών ΔΕΠ και των μελών Ε.Τ.Ε.Π., 
Ε.Ε.Π. και Ε.ΔΙ.Π γίνεται με τη διαδικασία του άρθρου 4 
παρ. 1 (δ) του ν. 2083/1992, ενώ των υπολοίπων μελών 
με τη διαδικασία που ορίζεται στον οργανισμό του νο¬ 
σοκομείου. 

Άρθρο 4 

Διοίκηση - Αρμοδιότητες 

1. Η Κλινική διευθύνεται από τον Διευθυντή που είναι 
μέλος του Διδακτικού Ερευνητικού Προσωπικού (ΔΕΠ) 
του οικείου Τμήματος στη βαθμίδα του Καθηγητή ή Ανα¬ 
πληρωτή Καθηγητή, διαθέτει διοικητικά και οργανωτικά 
προσόντα καθώς και ουσιαστικές γνώσεις και εμπειρία 
στο γνωστικό τομέα της Επείγουσας Ιατρικής και ορίζεται 
μετη διαδικασία της παραγράφου 22 του άρθρου 28του 
ν. 2083/1992 και του π.δ. 46/1989, όπως αυτές ισχύουν 
σύμφωνα με την παρ. 1 του άρθρου 4 του ν. 4076/2012. 

2.0 Διευθυντής ασκεί τις αρμοδιότητες που ορίζει το 
άρθρο 7 του ν. 1268/1982, όπως τροποποιήθηκε με τις 
διατάξειςτου άρθρου 13 παρ. 22γ.του ν. 3149/2003, με¬ 
ταξύ των οποίων περιλαμβάνονται η ευθύνη της εύρυθ¬ 
μης λειτουργίας της Κλινικής, ο συντονισμός του διδα¬ 
κτικού (προπτυχιακού - μεταπτυχιακού) και ερευνητικού 
έργου της Κλινικής, ο καθορισμός και η εφαρμογή της 
γενικής πολιτικής και της υλοποίησης των στόχων της, 
ο ορισμός των υπευθύνων για τα αναλώσιμα υλικά και 
τον κινητό εξοπλισμό και η υπογραφή κάθε εγγράφου, 
λογοδοτεί δε στη Γενική Συνέλευση και τον Πρόεδρο 
του Τμήματος. 


Άρθρο 5 

Εγκατάσταση - Λειτουργία 

1. Η Κλινική Επείγουσας Ιατρικής του Τμήματος Ια¬ 
τρικής του Πανεπιστημίου Θεσσαλίας, εγκαθίσταται 
και λειτουργεί στο πλαίσιο της Ιατρικής Υπηρεσίας του 
Πανεπιστημιακού Γενικού Νοσοκομείου Λάρισας, με τη 
διαδικασία του άρθρου 13 του ν. 1397/1983 (Α' 143). Στο 
χώρο εγκατάστασης υπάρχει πινακίδα με τον τίτλο της 
κλινικής και το ονοματεπώνυμο του Διευθυντή. 

2. Το ωράριο εργασίαςτου προσωπικού είναι σύμφωνα 
με τις ισχύουσες διατάξεις αυτό το οποίο προβλέπεται 
για κάθε κατηγορία. Τα μέλη ΔΕΠ που υπηρετούν στην 
παραπάνω κλινική υποχρεούνται σε εφημερία για την 
αντιμετώπιση εκτάκτων περιστατικών και παροχής επεί¬ 
γουσας περίθαλψης, σύμφωνα με τα όσα ισχύουν κάθε 
φορά για την εφημερία του νοσοκομείου. 

Το προσωπικό που υπηρετεί στην Κλινική Επείγουσας 
Ιατρικής, συνεργάζεται με τα αντίστοιχα τμήματα της 
Ιατρικής Υπηρεσίας όλων των Νοσοκομείων της 5ης 
Υγειονομικής Περιφέρειας Θεσσαλίας και Στερεός Ελ¬ 
λάδας, για την ανάπτυξη και αναβάθμιση του επιπέδου 
της εκπαίδευσης και παροχής υπηρεσιών υγείας. 

3. Ο Διευθυντής έχει την ευθύνη για την εν γένει λει¬ 
τουργία της κλινικής, τη χρησιμοποίηση οργάνων και 
υλικών και την παραμονή εργαζομένων σε χώρους όπου 
πραγματοποιούνται πειραματικές εργασίες. Ο διευθυ¬ 
ντής ενημερώνεται για κάθε ερευνητική πειραματική 
εργασία πριν από τη διεξαγωγή της και καθορίζει την 
προτεραιότητα χρήσης οργάνων και χώρων όταν δεν 
υπάρχει ήδη σχετική απόφαση. 

4. Με την εισήγηση του διευθυντή στα αρμόδια όργα¬ 
να είναι δυνατή η πρόσκληση διακεκριμένων επιστημό¬ 
νων σε τομείς σχετικούς με τις διδακτικές ερευνητικές και 
νοσηλευτικές δραστηριότητες της κλινικής. 

Άρθρο 6 

Έσοδα 

Τα έσοδα της Κλινικής προκύπτουν από: 

1) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογαρια¬ 
σμό τρίτων. 

2) Τη διάθεση ερευνητικών ή εν γένει επιστημονικών 
προϊόντων. 

3) Την παροχή υπηρεσιών σύμφωνα με το άρθρο 3 
παρ.3 του π.δ. 159/1984 (Α'53). 

4) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

5) Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Θεσσαλίας για τους 
σκοπούς της Κλινικής. 

Άρθρο 7 

Τηρούμενα Βιβλία 

Για τις ανάγκες της Κλινικής τηρούνται τα ακόλουθα 
βιβλία και στοιχεία (σε ψηφιακή ή/και έντυπη μορφή): 

• Βιβλίο εξοπλισμού και αναλωσίμων 

• Πρωτόκολλα εισερχόμενης - εξερχόμενης αλληλο- 
γραφίας/εγγράφων 

• Βιβλίο περιουσιακών στοιχείων 

• Φάκελος οικονομικών στοιχείων κάθε έτους 

• Αρχείο ερευνητικών προγραμμάτων 

• Κατάλογος επιστημονικών βιβλίων και περιοδικών 

• Βιβλίο μεταβολών προσωπικού 

• Βιβλίο επιστημονικής δραστηριότητας 

Με απόφαση του Διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο 
σε αναλογική ή ψηφιακή μορφή. 

Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 30 Μάίου 2017 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


Αριθμ. πράξης 44 (3) 

Έγκριση του αυτοδύναμου Προγράμματος Με¬ 
ταπτυχιακών Σπουδών με τίτλο «Συστήματα Δι¬ 
αχείρισης Ποιότητας και Οργάνωσης Παραγωγής 
στη ΒιομηχανίαΤροφίμων» τουΤμήματοςΤεχνο- 
λογίαςΤροφίμων,τηςΣχολήςΤεχνολογίας Γεωπο¬ 
νίας και Τεχνολογίας Τροφίμων και Διατροφής. 

Έχοντας υπόψη 

Ι.Τις διατάξεις: 

α) Του άρθρου 80 παρ. 11 περ.α'τουν. 4009/2011 (ΦΕΚ 
Α' 195) «Δομή, λειτουργία, διασφάλιση της ποιότητας 
των σπουδών και διεθνοποίηση των ανωτάτων εκπαι¬ 
δευτικών ιδρυμάτων», όπως τροποποιήθηκε και ισχύει. 

β) Του ν. 3685/2008 (ΦΕΚ Α' 148) «Θεσμικό πλαίσιο 
για τις μεταπτυχιακές σπουδές» (και ιδίως του άρθρου 
6), όπως τροποποιήθηκε διαδοχικά με τις διατάξεις του 
άρθρου 24 του ν. 3696/2008 (ΦΕΚ Α' 177), του άρθρου 
27 του ν. 3794/2009 (ΦΕΚ Α' 156) και του άρθρου 37 παρ. 
5 του Ν. 3848/2010 (ΦΕΚ Α' 71). 

2. Την υπ. αριθμ. 1/04-02-2013 πράξη του Συμβουλίου 
του ΑΤΕΙ/Θ, διορισμού του Προέδρου του ΑΤΕΙ-Θ (ΦΕΚ 
44/τ.Υ.Ο.Δ.Δ./06-02-2013). 

3. Την υπ. αριθμ. 37225/Ε5/15-3-2013 υπουργική από¬ 
φαση (ΑΔΑ: ΒΕΔΧ9-Γ42) διαπιστωτική διορισμού του 
Προέδρου του ΑΤΕΙ-Θ. 

4. Το άρθρο 34, του ν.4301/2014 (ΦΕΚ 223/τ.Α'/07-10-2014) 
«Τελική έγκριση Προγράμματος Μεταπτυχιακών Σπου¬ 
δών (Π.Μ.Σ.)». 

5. Το άρθρο 98του ν. 4310/2014 (ΦΕΚ258/τ.Α'/08-12-2014) 
«ΈρευναΤεχνολογική Ανάπτυξη και Καινοτομία και άλλες 
διατάξεις». 


6. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε μετο άρθρο πρώτο του π.δ. 63/2005 (ΦΕΚ 
98/τ.Α 722-04-2005). 

7. Τηνπαραγρ.2,του άρθρου 34, του ν.4115/2013 (ΦΕΚ 
24/τ.Α730-01 -2013) «Οργάνωση και λειτουργία Ιδρύμα¬ 
τος Νεολαίας και Διά Βίου Μάθησης και Εθνικού Οργα¬ 
νισμού Πιστοποίησης Προσόντων και Επαγγελματικού 
Προσανατολισμού και άλλες διατάξεις». 

8. Την υπ’ αριθμ. πρωτ. Φ5/89656/Β3/2007 (ΒΊ466) 
υπουργική απόφαση «Εφαρμογή του Συστήματος Μετα¬ 
φοράς και Συσσώρευσης Πιστωτικών Μονάδων». 

9. Το π.δ. 82 (ΦΕΚ123/τ.Α703-06-2013) «Συγχώνευση 
Σχολών-Μετονομασία Τμημάτων-Συγχώνευση Τμημά- 
των-Κατάργηση Τμημάτων-συγκρότηση Σχολών του 
Αλεξάνδρειου ΤΕΙ-Θ». 

10. Τη με αριθμ. 2/26-04-2017 απόφαση της Συνέλευσης 
Ειδικής Σύνθεσης του Τμή ματος Τεχνολόγων Γεωπόνων. 

11 .Τη με ημερομηνία Φεβρουάριος 2016 έκθεση εξω¬ 
τερικής αξιολόγησης του Ιδρύματος. 

12. Τη με αριθμ. 3/18-05-2017 απόφαση της Συνέλευσης 
Ειδικής Σύνθεσης του Αλεξάνδρειου ΤΕΙ Θεσσαλονίκης. 

13. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2017-2018 την 
ίδρυση του αυτοδύναμου Προγράμματος Μεταπτυχια¬ 
κών Σπουδών με τίτλο «Συστήματα Διαχείρισης Ποιότη¬ 
τας και Οργάνωσης Παραγωγής στη ΒιομηχανίαΤροφί- 
μων» τουΤμήματοςΤεχνολογίαςΤροφίμων, της Σχολής 
Τεχνολογίας Γεωπονίας και Τεχνολογίας Τροφίμων και 
Διατροφής: 

Άρθρο 1 

Γενικές Διατάξεις 

Το Τμήμα Τεχνολογίας Τροφίμων του Αλεξάνδρειου 
Τ.Ε.Ι. Θεσσαλονίκης οργανώνει και λειτουργεί από το 
ακαδημαϊκό έτος 2017-2018 Πρόγραμμα Μεταπτυχια¬ 
κών Σπουδών (Π.Μ.Σ.) με τίτλο: «Συστήματα Διαχείρισης 
Ποιότητας και Οργάνωσης Παραγωγής στη Βιομηχανία 
Τροφίμων», σύμφωνα με τις διατάξεις της απόφασης 
αυτής και τις διατάξεις του ν. 3685/2008 (Α' 148), όπως 
τροποποιήθηκε και ισχύει. 

Άρθρο 2 

Αντικείμενο - Σκοπός 

Αντικείμενο του προγράμματος είναι η Επιστήμη και 
Τεχνολογία Τροφίμων και ειδικότερα η Ασφάλεια των 
Τροφίμων, η Διασφάλιση Ποιότητας τους και η Ορθο¬ 
λογική Οργάνωση της Παραγωγής τους σε βιομηχανική 
κλίμακα. Σκοπός του προγράμματος είναι η υψηλού επι¬ 
πέδου εκπαίδευση επιστημόνων, που θα είναι σε θέση 
να επανδρώσουν με επιτυχία νευραλγικούς τομείς της 
Βιομηχανίας Τροφίμων (έλεγχος ποιότητας, προγραμ¬ 
ματισμός παραγωγής κ.λπ.), ώστε να συμβάλλουν ουσι¬ 
αστικά στην παραγωγή προϊόντων ασφαλών, ποιοτικά 
αποδεκτών από τους καταναλωτές και υψηλής διατρο- 

φικής αξίας. Παράλληλος στόχος είναι και η ανάπτυξη 
και προώθηση της έρευνας σε όλους τους τομείς που 
άπτονται της Επιστήμης των Τροφίμων. 

Άρθρο 3 

Μεταπτυχιακοί τίτλοι 

Τ ο Π.Μ.Σ. του Τμήματος Τεχνολογίας Τροφίμων απονέ¬ 
μει Μεταπτυχιακό Δίπλωμα Ειδίκευσης (Μ.Δ.Ε.) με τίτλο 
«Συστήματα Διαχείρισης Ποιότητας και Οργάνωσης Πα¬ 
ραγωγής στη Βιομηχανία Τροφίμων». 

Άρθρο 4 

Κατηγορίες πτυχιούχων 

Στο Π.Μ.Σ. γίνονται δεκτοί μετά από επιλογή πτυχιού- 
χοι Τεχνολόγοι Τροφίμων, Χημικοί, Χημικοί Μηχανικοί, 
Γεωπόνοι κατεύθυνσης Τεχνολογίας Τροφίμων, Κτηνί¬ 
ατροι καθώς και άλλοι πτυχιούχοι Τμημάτων Α.Ε.Ε της 
ημεδαπής ή ομοταγών αναγνωρισμένων ιδρυμάτων 
της αλλοδαπής σχετικών εφαρμοσμένων επιστημονι¬ 
κών κλάδων. 

Άρθρο 5 

Χρονική Διάρκεια 

Η χρονική διάρκεια για την απονομή του Μεταπτυχια¬ 
κού Διπλώματος Ειδίκευσης ορίζεται σε τέσσερα (4) δι¬ 
δακτικά εξάμηνα, εκ των οποίων το τρίτο και το τέταρτο 
διατίθενται για την εκπόνηση και εξέταση μεταπτυχιακής 
διπλωματικής εργασίας. 

Άρθρο 6 

Πρόγραμμα Μαθημάτων 

Κατά τη διάρκεια των σπουδών οι μεταπτυχιακοί φοι¬ 
τητές υποχρεούνται σε παρακολούθηση και εξέταση 
θεωρητικών και εργαστηριακών μαθημάτων καθώς και 
σε εκπόνηση και εξέταση μεταπτυχιακής διπλωματικής 
εργασίας. Κάθε φοιτητής υποχρεούται να παρακολουθή¬ 
σει μαθήματα που αντιστοιχούν ανά εξάμηνο σπουδών 
σε τριάντα (30) πιστωτικές μονάδες κατά το Ευρωπαϊκό 
Σύστημα Μεταφοράς και Συσσώρευσης Πιστωτικών 
Μονάδων (Ε(ΙΤ5). Η διπλωματική εργασία αντιστοιχεί 
επίσης σε τριάντα (30) πιστωτικές μονάδες ανά εξάμηνο. 
Για την απόκτηση του Μ.Δ.Ε. απαιτούνται εκατόν είκοσι 
(120) πιστωτικές μονάδες. 


Α' Εξάμηνο 


α/α 

Μάθημα 

Πιστωτικές 

Μονάδες 

(Ε0Τ5) 

1 

Προχωρημένη Στατιστική Επιστήμης 
Τροφίμων 

6 

2 

Ορθή Εργαστηριακή Πρακτική (6ΕΡ) 

4 

3 

Οργάνωση και Προγραμματισμός 
Παραγωγής 

6 

4 

Προχωρημένες Μέθοδοι 

Εξέτασης των Τροφίμων 

6 

5 

Εργαστηριακές Ασκήσεις 

Ενόργανης Ανάλυσης Τ ροφίμων 

8 


Σύνολο 

30 


ΒΈξάμηνο 


α/α 

Μάθημα 

Πιστωτικές 

Μονάδες 

(Ε0Τ5) 

1 

Συστήματα Διαχείρισης Ποιότητας [150 
9001,150 22000 (0ΜΡ/6ΗΡ/ ΗΑ00Ρ/ 
0ΕΕΕΝ5Ε)] 

10 

2 

Συστήματα Περιβαλλοντικής Διαχείρισης 
(150 14001) 

4 

3 

Νομοθεσία Τ ροφίμων 

4 

4 

Συστήματα Διαχείρισης Επιχειρησιακών 
Πόρων (ΕΒΡ) 

6 

5 

Στατιστικός Έλεγχος Διεργασίας / 
Σχεδιασμός και Ανάπτυξη Προϊόντος 

6 


Σύνολο 

30 


Άρθρο 7 

Αριθμός Εισακτέων 

Ο αριθμός εισακτέων κατ'έτος στο πρόγραμμα ορίζε¬ 
ται κατ' ανώτατο όριο σε οκτώ (18) φοιτητές. Επιπλέον 
αυτού του αριθμού των εισακτέων γίνονται δεκτοί και 
υπότροφοι σύμφωνα με τις διατάξεις του άρθρου 4 του 
ν. 3685/2008 (Α' 148) όπως και υποψήφιοι οι οποίοι ισο¬ 
βαθμούν με τον τελευταίο εισακτέο βάσει των κριτηρίων 
αξιολόγησης για εισαγωγή στο Π.Μ.Σ. 

Άρθρο 8 

Προσωπικό 

Στη διδασκαλία των μεταπτυχιακών μαθημάτων μπο¬ 
ρούν να συμμετέχουν εκτός από μέλη Ε.Π.τουΤμήματος 
Τεχνολογίας Τροφίμων ή άλλων Τμημάτων του Αλεξάν- 
δρειουΤ.Ε.Ι. Θεσσαλονίκης και μέλη Ε.Π. άλλων Τ.Ε.Ε ή 
μέλη Δ.Ε.Π. πανεπιστημίων της ημεδαπής, καθώς και άλ¬ 
λες κατηγορίες διδασκόντων σύμφωνα με τις διατάξεις 
του άρθρου 5 του ν. 3685/2008 (Α’ 148). 

Άρθρο 9 

Υλικοτεχνική Υποδομή 

Το Πρόγραμμα Μεταπτυχιακών Σπουδών θα λειτουρ¬ 
γήσει στις εγκαταστάσεις του Τμήματος Τεχνολογίας 
Τροφίμων του ΑλεξάνδρειουΤ.Ε.Ι. Θεσσαλονίκης με τον 
υπάρχοντα εξοπλισμό. Εφόσον προκόψουν ανάγκες αγο¬ 
ράς εξαρτημάτων ή πρόσθετου εργαστηριακού εξοπλι¬ 
σμού απαραίτητου για την εκτέλεση του Π.Μ.Σ., αυτές θα 
καλύπτονται από την δαπάνη του προϋπολογισμού που 
αφορά στο κόστος λειτουργίας του Π.Μ.Σ.. 

Άρθρο 10 

Διάρκεια Αειτουργίας 

Το Π.Μ.Σ. θα έχει διάρκεια 8 έτη και θα λειτουργήσει 
μέχρι και το ακαδημαϊκό έτος 2024-2025, οπότε θα αξι¬ 
ολογηθεί η δυνατότητα συνέχισης της λειτουργίας του 
σύμφωνα με τις διατάξεις του άρθρου 7 του ν. 3685/2008 
(Α' 148). 

Άρθρο 11 

Κόστος Αειτουργίας-Πόροι 

Το ετήσιο κόστος λειτουργίας του Π.Μ.Σ υπολογίζεται 
σε 57,600 € και θα καλυφθεί αποκλειστικά από δίδακτρα 

των οποίων το ύψος ορίζεται σε 800 € ανά φοιτητή και 
ανά εξάμηνο για τα τέσσερα εξάμηνα υποχρεωτικής φοί¬ 
τησης. Ο προϋπολογισμός αναλύεται ως εξής: 


α/α 

Κατηγορία Δαπάνης 

Ποσοστό 

1 

Κόστος Λειτουργίας Π.Μ.Σ. 

65% 

2 

Ε.Λ.Κ.Ε του ΑλεξάνδρειουΤ.Ε.Ι. 
Θεσσαλονίκης 

10% 

3 

ΑλεξάνδρειοΤ.Ε.Ι. Θεσσαλονίκης 

25% 


Σύνολο 

100% 


Άρθρο 12 

Μεταβατικές διατάξεις 

Όσα θέματα δεν προβλέπονται στην παρούσα απόφα¬ 
ση θα ρυθμίζονται από τα αρμόδια όργανα σύμφωνα με 
την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Θεσσαλονίκη, 29 Μάίου 2017 
Ο Πρόεδρος 

ΚΩΝΣΤΑΝΤΙΝΟΣ ΒΑΡΣΑΜΙΔΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθΒΓηαείθΓ.θΙΟΘί.αΓ 


















